b'\n_START_ARTICLE_\nTok tok\n_START_SECTION_\nVsebina\n_START_PARAGRAPH_\n\xc2\xa0Evan Webber (Keanu Reeves) je sre\xc4\x8dno poro\xc4\x8den arhitekt, ki ostane sam doma s svojim psom Monkeyem za dan o\xc4\x8detov saj ima po\xc5\xa1kodovano ramo, medtem ko njegova dru\xc5\xbeina odide na pla\xc5\xbeo. Njegova \xc5\xbeena Karen je uspe\xc5\xa1na umetnica (Ignacia Allamand), ki svojemu pomo\xc4\x8dniku Louisu (Aaron Burns) prepusti v skrb skulpturo, ki jo je treba premestiti v galerijo._NEWLINE_Zve\xc4\x8der na Evanova vrata potrkata dekleti Genesis (Lorenza Izzo) in Bel (Ana de Armas). Evan jima odpre in povesta mu, da se odpravljata na zabavo vendar ne poznata naslova. Tako jima Evan ponudi internet, da najdeta naslov mesta kjer je zabava. Dekleti se po\xc4\x8dutita, kot doma in Evan jima predvaja nekaj svojih skladb, saj je bil v\xc4\x8dasih DJ. Dekleti nato odideta v kopalnico, ko pride njun prevoz. Evan jih sku\xc5\xa1a prepri\xc4\x8dati, da odideta vendar ga onidve izkoristita in skupaj imajo troj\xc4\x8dka._NEWLINE_Evan ugotovi, da sta dekleti uni\xc4\x8dili \xc5\xbeenino skulpturo. Ko Evan zagrozi s policijo, mu dekleti povesta da sta mladoletni. Vivian (Colleen Camp), Karenina prijateljica obi\xc5\xa1\xc4\x8de Evana in ko opazi dekleti jezno odide. Evan nato zagrozi, da bo prijavil vlom in dekleti se strinjata, da bosta od\xc5\xa1li domov._NEWLINE_Ko se vrne domov pospravi nered in se opravi delat. Ravno, ko kon\xc4\x8duje svoj projekt zasli\xc5\xa1i \xc4\x8dudne zvoke. Nato najde zlomljeno sliko svoje dru\xc5\xbeine in Genesis ga onesposobi z eno izmed \xc5\xbeeninih skulptur. Bel se oble\xc4\x8de v \xc5\xa1olsko uniformo njegove h\xc4\x8derke in sko\xc4\x8di nanj. Evan jo zavrne, vendar mu dekleti zagrozita,da bosta poklicali njegovo \xc5\xbeeno, \xc4\x8de se ne bo dr\xc5\xbeal njunih metod. Bel ga posili in Genesis vse to posname, vendar se Evan osvobodi in spravi Bel iz sebe. Dekleti ga spet onesposobita in prive\xc5\xbeeta na stol._NEWLINE_Louis pride po Karenino skulpturo in najde zvezanega Evana, vendar \xc5\xa1e preden mu uspe pomagati zasli\xc5\xa1i uni\xc4\x8devanje skulpture. Louis do\xc5\xbeivi astmati\xc4\x8dni napad in dekleti mu vzameta inhalator. Ko ga sku\xc5\xa1a dobiti nazaj se udari v glavo in se ubije. Dekleti nato izkopata grob za Evana na dvori\xc5\xa1\xc4\x8du. Tako ga zakopljeta vanj, vendar na povr\xc5\xa1ju pustita le glavo. Genesis nalo\xc5\xbei video Evana in Bel v postelji na Facebook. Dekleti ga nato pustita tam samega, sabo vzameta Monkeya in odideta. Karen in otroci prispejo domov in brez besed opazijo razdejanje po hi\xc5\xa1i.'